section_heading: Zemljopisni položaj
paragraph_text: Miholjački Karlovac se nalazio oko 2 km zapadno od današnjeg sela Krunoslavja, te isto oko 2 km istočno od Kapelne. Sjeverno preko rijeke Karašice nalaze se naselja Bockovac, Blanje i Ivanovo, te južno šumski kompleks. Od toponima koje podsjećaju u današnje vrijeme na to bivše naselje ostao je naziv Karlovac za poljoprivredno zemljište, gdje se je nekad naselje i nalazilo.